《盩厔客舍》
唐代·耿湋

寥寂荒垒下，客舍雨微微。门见苔生满，心惭吏到稀。

篱花看未发，海燕欲先归。无限堪惆怅，谁家复捣衣。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。